Loriston universiteti

Loriston universiteti (LU) – Eronning fan va muhandislik yoʻnalishlariga ixtisoslashgan ommaviy oliy taʼlim muassasasi boʻlib, bakalavriat va magistratura hamda doktorantura darajalarini taklif etadi. Universitet Loriston viloyatida joylashgan boʻlib, Eronning davlat oliy taʼlim va tadqiqot institutlari qatoriga kiradi.

Loriston universitetining asosiy kampusi Xorramobod shahrida joylashgan, shuningdek viloyatning boshqa hududlarida ham kichik filial kampuslari mavjud. Universitet 100 dan ortiq mutaxassislik boʻyicha B. A., B.Sc., M. A., M.Sc., D. V. M. va PhD darajalarini beruvchi taʼlim dasturlarini taklif etadi.

 Tarixi 
Universitet 1977-yilda Ahvaz Jundishapur tibbiyot fanlari universitetining filiali sifatida tashkil etilgan va keyinchalik Islom inqilobidan soʻng mustaqil oliy taʼlim muassasasiga aylangan.
 Moliyalashtirilishi 
Loriston universiteti davlat oliy taʼlim muassasasi boʻlib, uning moliyalashtirilishi Eron hukumati tomonidan taʼminlanadi. Milliy universitetlarga kirish imtihonida yuqori natija koʻrsatgan talabalar uchun barcha davlat universitetlarida taʼlim bepul hisoblanadi. Reytingi universitetlarning belgilangan qabul meʼyoridan past boʻlgan abituriyentlar esa kontrakt asosida, yaʼni oʻqish toʻlovining bir qismini yoki toʻliq miqdorini toʻlashlari talab etiladi.
 Taʼlim tili 
Loriston universitetida oʻqitishning rasmiy tili – fors tili. Biroq, ayrim maʼruza materiallari, qoʻllanmalar, adabiyotlar, uy vazifalari va hatto imtihonlar ingliz tilida ham taqdim etiladi.

 Oʻquv yili 
Universitetdagi oʻquv yili uchta akademik semestrga boʻlingan.

 Nashriyoti 
Universitetga qarashli Loriston universiteti nashriyoti ilmiy adabiyotlar va jurnallarni chop etadi.

 Talabalar tashkilotlari 
Universitetning turli fakultet va boʻlimlarida faoliyat yurituvchi koʻplab talabalar tashkilotlari mavjud.
 Mashhur professor-oʻqituvchilar 
 Mohsen Adeli

 Manbalar 

 Havolalar